**Kolviður
Fundargerð 2. stjórnarfundar 2014
Mánudagur 26. maí 2014
Þórunnartúni 6, Reykjavík**

**Mættir:** Reynir Kristinsson (formaður), Anna G. Sverrisdóttir (frá Landvernd), Einar Gunnarsson (frá Skógræktarfélagi Íslands), og Magnús Gunnarsson (frá Skógræktarfélagi Íslands). Guðmundur Ingi Guðbrandsson boðaði forföll.

1. **Fundargerð síðasta fundar**

Afgreiðslu frestað til næsta fundar.

1. **Niðurstöður fundar með umhverfisráðherra fyrr um morguninn**

Reynir og Einar áttu fund með ráðherra og var megintilgangurinn að kynna fyrir honum starfsemi Kolviðar. Í kjölfarið verður sent erindi þess efnis að ríkið hugi að konefnisjöfnum ríkisbifreiða við gerð fjárlaga fyrir komandi ár.

1. **Ársreikningur ársins 2013**

Drög að ársreikningi kynnt. Hann verður síðan sendur Ríkisendurskoðun og lagður fram á Skógræktarþingi sem haldið verður 15. ágúst. Jafnfram verður hann kynntur stjórn Landverndar, en aðalfundur Landverndar var 5. apríl sl.

1. **Áætlanir ársins 2014, umhirða, gróðursetning, aðstaða, rannsóknir**

Útlit er fyrir að endurgróðursetja þurfi allt frá í fyrra á Geitasandi (birki) þar sem það virðist koma illa undan vetri. Samningurinn var við Skógræktarfélag Rangæinga.

Í næstu viku mun Einar funda með Arnóri Snorrasyni (Skógrækt Ríkisins) vegna mælinga og rannsóknarvinnu Kolviðarskóga.

Rætt um þörfina á merkingum og fánum (3) við aðkomu að Geitasandi, lagfæra þarf veginn, gera bílastæði auk þess að setja upp bekki og borð. Samþykkt að ganga í þetta núna í ár. Sambærilegum merkingum þarf svo að koma upp á Úlfljótsvatni.

1. **Samningur við Skógræktarfélag Íslands um land til ræktunar**

Einar kynnti grófa áætlun um kostnað vega ræktunar á Úlfljótsvatni og byggir hún á ca. 190 hektara svæði og ca. 600.000 plöntum. Einar mun vinna þetta áfram.

Umræða var um val tegunda í gróðursetningum.

Formaður mun á næsta fundi leggja fram drög að samningi milli Kolviðar og Skógræktarfélags Íslands vegna gróðursetningar í landi Úlfljótsvatns.

1. **Markaðsstaða**

Síðan síðast hefur ÁTVR gengið frá samningi vegna bifreiða sinna. Fyrir dyrum stendur fundur með Advania.

Huga þarf að hvað þeir sem koma gegnum vefinn fá í hendur.

1. **Önnur mál**

Varðandi ávöxtun sjóða samtakanna varð samningur við Landsbankanna fyrir valinu og valin leið þar sem vænst er um 10% nafnávöxtunar og áhætta ekki mikil.

Gengið frá nýrri skráningu til RSK með upplýsingum um breytingu á stjórn og um hver hafi prókúru fyrir félagið, en það er meirihluti stjórnar.

Fleira gerðist ekki.

Fundargerð ritaði Anna G. Sverrisdóttir.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna G. Sverrisdóttir Einar Gunnarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magnús Gunnarsson Reynir Kristinsson